
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	23.09.2026.
	
	Nr. RD-26-383-ir


	Par satiksmi Miķeļdienas gadatirgus laikā


Saskaņā ar Ceļu satiksmes likuma 4. panta pirmo daļu, Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu, Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 
2.6. un 3.2. apakšpunktu, Rīgas domes 28.06.2024. saistošo noteikumu Nr. RD-24-286-sn “Par kārtību, kādā tiek saskaņota un organizēta ielu tirdzniecība” 79.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Rīgas valstspilsētas pašvaldības kultūras iestāžu apvienības 09.09.2026. vēstuli Nr. RPKIA-26-219-dv par Rīgas pilsētas tradicionālo rudens ražas svētku pasākuma “Miķeļdienas gadatirgus” rīkošanu un 09.09.2026. iesniegumu par publiska pasākuma “Miķeļdienas gadatirgus” Doma laukumā rīkošanu:

1. Ņemt vērā, ka:

1.1. 26.09.2026. no plkst. 9.00 līdz plkst. 17.00 tiks organizēts Miķeļdienas gadatirgus:

1.1.1. Doma laukumā;

1.1.2. Herdera laukumā;

1.1.3. Pils ielas posmā no Miesnieku ielas līdz Doma laukumam;

1.1.4. Jēkaba ielas posmā no Doma laukuma līdz Mazajai Pils ielai;

1.1.5. Tirgoņu ielā;
1.2. no 25.09.2026. plkst. 6.00 līdz 27.09.2026. plkst. 6.00 tiks aizliegts transportlīdzekļiem (izņemot operatīvo transportu un organizatoru tehnisko transportu ar Rīgas valstspilsētas pašvaldības kultūras iestāžu apvienības izsniegtajām speciālajām atļaujām (paraugs pielikumā)) apstāties un stāvēt 1.1. apakšpunktā minētajās vietās;

1.3. 26.09.2026. no plkst. 6.00 līdz plkst. 8.30 un no plkst. 17.00 līdz plkst. 19.30 1.1. apakšpunktā minētajās vietās tiks atļauta iebraukšana un stāvēšana pasākuma dalībnieku transportlīdzekļiem ar Rīgas valstspilsētas pašvaldības kultūras iestāžu apvienības izsniegtajām speciālajām atļaujām (paraugs pielikumā);

1.4. 26.09.2026. no plkst. 6.00 līdz plkst. 20.00 tiks slēgta transportlīdzekļu (velorikšu, elektromobiļu, elektroskūteru, velosipēda “Beer Bike”, zirgu pajūgu un citu mikromobilitātes pārvietošanās rīku, izņemot operatīvo transportu un organizatoru tehnisko transportu ar Rīgas valstspilsētas pašvaldības kultūras iestāžu apvienības izsniegtajām speciālajām atļaujām (paraugs pielikumā)) satiksme 1.1. apakšpunktā minētajās vietās;

1.5. 26.09.2026. no plkst. 6.00 līdz plkst. 21.00 tiks ierobežots vasaras kafejnīcu inventāra izvietojums Doma laukumā saskaņā ar Rīgas valstspilsētas pašvaldības kultūras iestāžu apvienības atbildīgo pārstāvju norādījumiem;

1.6. no 25.09.2026. plkst. 21.00 līdz 26.09.2025. plkst. 21.00 tiks ierobežota saldējuma un ātri pagatavojamo uzkodu tirdzniecība Miķeļdienas gadatirgus norises vietās saskaņā ar Rīgas valstspilsētas pašvaldības kultūras iestāžu apvienības atbildīgo pārstāvju norādījumiem.

2. Par pasākuma norisi  ir atbildīga  Rīgas valstspilsētas pašvaldības kultūras iestāžu apvienības direktore Kitija Riekstiņa (tālrunis 29298560; e-pasts: apvieniba@riga.lv).

3. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju:

3.1. kontrolēs satiksmes noteikumu ievērošanu 1. punktā minētajās vietās norādītajā laikā;

3.2. nodrošinās ceļu satiksmes drošību un sabiedrisko kārtību pasākuma norises vietās norādītajā laikā.
4. Pasākuma organizatorei – Rīgas valstspilsētas pašvaldības kultūras iestāžu apvienībai:
4.1. veikt norēķinus ar sabiedrību ar ierobežotu atbildību “Rīgas luksofors” par satiksmes organizācijas shēmu izstrādi un satiksmes organizācijas tehnisko līdzekļu izvietošanu 1. punktā minētajās vietās norādītajā laikā;

4.2. nodrošināt apstāšanās un stāvēšanas noteikumu ievērošanu iepriekšminētajās vietās norādītajā laikā;

4.3. saskaņot ar Rīgas pašvaldības SIA “Rīgas satiksme” maksas autostāvvietu brīvo vietu bezmaksas izmantošanu 26.09.2026. no plkst. 6.00 līdz plkst. 18.00 11. novembra krastmalā, 11. novembra krastmalai paralēlajā ielā un 1.1. apakšpunktā minētajās vietās norādītajā laikā;

4.4. 26.09.2026. no plkst. 20.00 nodrošināt transportlīdzekļu satiksmi:

4.4.1. Pils ielas posmā no Miesnieku ielas līdz Doma laukumam;

4.4.2. Doma laukuma posmā no Pils ielas līdz Jēkaba ielai;

4.4.3. Jēkaba ielas posmā no Doma laukuma līdz Mazajai Pils ielai;
4.5. nodrošināt pasākuma norises teritorijas sakopšanu trīs stundu laikā pēc pasākuma norises beigām.

5. Rīgas Apkaimju iedzīvotāju centram:

5.1. apturēt izsniegtās ielu tirdzniecības atļaujas saldējuma un ātri pagatavojamo uzkodu tirdzniecībai Doma laukumā 1.6. apakšpunktā norādītajā laikā;

5.2. informēt attiecīgos uzņēmumus par 1.5. apakšpunkta nosacījumu izpildi.
6. Sabiedrībai ar ierobežotu atbildību “Rīgas luksofors” nodrošināt satiksmes organizācijas shēmu izstrādi un satiksmes organizācijas tehnisko līdzekļu izvietošanu.

7. Rīgas valstspilsētas pašvaldības Centrālās administrācijas Komunikācijas pārvaldei:

7.1. nodrošināt informācijas par izmaiņām transportlīdzekļu satiksmē Miķeļdienas gadatirgus laikā publiskošanu Rīgas valstspilsētas pašvaldības komunikācijas kanālu resursos;

7.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

